"Bătuţi" de soartă, abandonaţi de familii în secţia de Psihiatrie de la Palazu Mare
Articole de la același autor
RAJA a premiat câştigătorii Concursului „Apa este Viață”
04 Aprilie 2024
O nouă trecere de pietoni a fost înființată, la Constanţa
31 Martie 2024
Demersuri pentru studierea armânei în unităţile de învăţământ
23 Aprilie 2024
Lupta persoanelor diagnosticate cu Parkinson. „Boala poate fi tratată cu succes, atunci când este identificată în stadii incipiente”
21 Aprilie 2024
Sărăcia îi ţine departe de dentist. "Plafoanele stomatologilor se epuizează într-o săptămână"
19 Aprilie 2024
Vremurile în care pacienții secţiei de Psihiatrie Palazu Mare erau cazaţi în condiţii improprii au apus demult. În ultimii ani, mizeria, toaletele nefuncționale și acoperișul spart au dispărut. Conducerea Spitalului Clinic Judeţean de Urgenţă Constanţa face eforturi pentru a le oferi pacienților condiţii cât mai bune, chiar dacă aceştia, din cauza afecţiunilor de care suferă, au tendinţa de a fi distructivi. Principala problemă cu care se confruntă personalul medical se referă la cazurile multiple de abandon, familiile refuzând să îşi mai ia rudele acasă.
Ani la rând, Psihiatria a fost văduvită de investiţii, iar locul în care sunt aduşi la tratament bolnavii a arătat dezolant. Saloanele nerenovate, curtea neîngrijită, toate acestea au format o imagine pe care mulţi nu mai vor să şi-o amintească. Acum, însă, situaţia este cu totul alta. Potrivit şefului secţiei, dr. Camelia Panţu, activitatea medicală se desfăşoară în patru clădiri, cea mai mare fiind cea centrală, unde sunt cazaţi bolnavii. Aici sunt alocate 75 de paturi, dintre care patru pentru bolnavii cu afecţiuni cronice, în rândul cărora intră şi cei internaţi pentru expertize, internări de lungă durată pentru obţinerea unei hotărâri judecătoreşti, dar şi cei care nu mai sunt preluaţi de familiile lor, din varii motive. În prezent, într-o clădire se ţin raportul de gardă, dar şi comisia de expertiză medico-legală psihiatrică, aceasta având program de două ori pe săptămână. O altă clădire este dedicată activităţii universitare, aceasta găzduind şi vestiarele unde se schimbă personalul. Ultima clădire este cea desemnată să funcţioneze ca registratură, administraţie, documentaţie.
În privinţa reabilitării, medicul a precizat că secţia a fost reabilitată, până acum, în mai multe rânduri, prima dată, la interior. „Clădirea în care sunt cazaţi pacienţii a fost igienizată, s-au înlocuit piese de mobilier, obiecte sanitare etc. A urmat apoi exteriorul, unde au fost executate reparaţii la sistemul de scurgere şi colectare a apelor uzate. Apoi, s-au reabilitat trotuarele din jurul clădirii C1, unde sunt cazaţi pacienţii internaţi, faţada corpului C1, unde au fost înlocuite inclusiv gratiile ferestrelor. În acelaşi timp, au fost amenajate o parcare pentru ambulanţe şi două spaţii de relaxare pentru pacienţi şi aparţinători. Datorită implicării colectivului şi graţie sponsorilor, pacienţii au la dispoziţie o minibibliotecă, dotată cu consumabile pentru desenat, pictat, există radiouri, televizoare, iar în părculeţul amenajat pot ieşi să socializeze sau să facă mişcare, evident sub supravegherea personalului”, a declarat dr. Panţu, pentru „Cuget Liber”.
Întrebată câţi bolnavi sunt internaţi, la momentul actual, în spital, dr. Panțu a precizat că secţia funcţionează la capacitate maximă, toate paturile fiind ocupate. Vorbim despre o patologie variată de cazuri: schizofrenie, tulburări afective, tulburări de personalitate, demenţe, uz de alcool şi alte substanţe, tulburări de tip nevrotic, dar şi sindroame psiho-organice variate şi complexe. Una dintre principalele probleme cu care se confruntă unitatea sanitară se referă la cazurile multiple de abandon, familiile refuzând să își mai preia bolnavii. „Aici ne «luptăm» cu instituţionalizarea lor, căutăm permanent soluţii împreună cu asistenţii sociali, dar lucrurile merg greu din pricina birocraţiei. Ca urmare, donaţiile şi dotările sunt utile oricând şi binevenite. Probleme sunt şi în sectoarele de la urgenţă, unde bolnavii sunt foarte distructivi, motiv pentru care se impun lunar lucrări de reparaţii, precum şi achiziţii”, a adăugat şeful secţiei de psihiatrie de la Palazu Mare. Medicul a precizat că media de zile de internare este, în general, de 14 zile.
Comentează știrea
Nu există comentarii introduse pentru acest articol!
Articole pe aceeași temă
Luni, 22 Aprilie 2024
Marţi, 09 Aprilie 2024
Disperare în cartierul Palazu Mare. "Te trezeşti că a căzut peretele sau că s-a surpat pământul sub tine"
Miercuri, 20 Martie 2024
Sistemul sanitar românesc, pregătiri pentru situaţii de criză şi război. "La Spitalul CFR din port avem buncăr"
Miercuri, 28 Februarie 2024
Joi, 15 Februarie 2024
Marţi, 13 Februarie 2024
Duminică, 19 Noiembrie 2023
Miercuri, 18 Octombrie 2023
Social-democratul Cătălin Grasa: "Constanța e un județ mare, cu probleme specifice, dar pentru care există soluții"
Joi, 25 Aprilie 2024